Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 7. számú melléklet a 89/2004. (IV. 20.) Korm. rendelethez
Paragraph Index: 1161

6. Leírás A projekt a dél-dunántúli régióban található, és három megye területét érinti: Somogy, Tolna és Baranya. A Dél-Dunántúl Magyarország legdélebbi régiója. A régió határai: Duna folyó keleten, Dráva folyó, Magyarország és Horvátország természetes határa délen és dél-keleten, Balaton északon és Zala megye nyugaton. Az érintett régió 202 településén az állandó lakosok száma 373 000. A lakosság évközben változik; a Balaton régió az ország legnagyobb rekreációs térsége, olyan lakosokkal, akik az évnek csak bizonyos részeiben laknak itt, és nyáron több százezer vendéggel. A projekt területén 77 kistelepülés (kevesebb mint 500 ember lakta kisközség) található, ezzel együtt a lakosság közel 40%-a a projekt térségében levõ hét városban él. A települések átlagos lélekszáma 1836. Napjainkban a térség jelentõs részében — térséghez tartozó 202 település közül 175 településen (85%) — van szervezett hulladékgyûjtés. Azokon a településeken, ahol helyi hulladéklerakó mûködik, a háztartások 95%-a igénybe veszi ezt a szolgáltatást. A hulladékot idõs és elavult jármûvekkel gyûjtik, a jármûvek tömörítõ képessége alacsony. Ezek a jármûvek nem alkalmasak regionális hulladékgyûjtésre, mivel nem megfelelõ a tömörítés, aminek következménye a távolsági hulladékszállítás rendkívül magas költsége. A szelektív hulladékgyûjtés a térség területének nagyobb részén nem létezik. A projekt térségének egyik legsúlyosabb problémája a hulladéklerakó kapacitás hiánya. Néhány (1—5) éven belül a mûködõ lerakóhelyek telítõdnek. Sõt, a meglevõ telepeket és lerakóhelyeket be kell zárni, és a lehetõ legrövidebb idõn belül el kell végezni a tároló befedését és rekultivációját, hogy mérséklõdjék a környezetet fenyegetõ veszély. 2004/50. szám A fenti okoknál fogva az érintett önkormányzatok döntöttek arról, hogy egyesítik erõiket és megvalósítanak egy komplex környezetgazdálkodási projektet. A települések megbízták Siófok városát a projekt beruházásának szervezésével, és aláírtak egy megállapodást konzorcium létrehozásáról a rendszer megszervezésére, fejlesztésére és a megvalósítás összehangolására. A megvalósítandó integrált hulladékgazdálkodási rendszer összetevõi a szelektív hulladékgyûjtés, az újrafeldolgozó és komposztáló üzemek telepítése, szemétátrakó építése, hulladékgyûjtõ udvarok és szigetek telepítése, valamint a nemzeti és EU rendeleteknek minden tekintetben megfelelõ hulladéklerakó-helyek építése. A projekt része egy elõtanulmány és a környezetre a legnagyobb veszélyt jelentõ legnagyobb hulladéklerakó-helyek lépcsõzetes bezárása (40 helyen). A térséget tizenként hulladékgyûjtõ körzetre osztják. A három hulladéklerakó-hely — Som, Ordacsehi és Cikó — 72, 76 és 104 település ellátására alkalmas. A papír-, fém-, mûanyag és üveghulladékot egyezetett terveknek megfelelõen szelektív módon gyûjtik össze a lakosságtól (kistelepülésekrõl, különálló házakból álló lakónegyedekbõl). A hulladékgyûjtõ udvarokban és ún. hulladékgyûjtõ szigeteken (ezeket sûrûn lakott lakónegyedekben létesítik) egyéb hulladékot is gyûjtenek, ugyancsak szelektív módon (papírt, mûanyagot, „zöld” hulladékot, használt gumiabroncsokat, bútort, fémhulladékot, háztartási elektromos készülékeket, üres festékdobozokat stb.). Az anyagot elszállítják az újrafeldolgozó és komposztáló üzemekbe. Az összegyûjtött hulladéknak azt a részét, amely újrafeldolgozásra nem alkalmas, a hulladéklerakó-helyeken helyezik el, kivéve azokat az anyagokat, amelyeket a létesítményre vonatkozó engedély értelmében az adott lerakóhelyen nem lehet elhelyezni. A rendelkezésre álló gépjármûparkot korszerûsítik, további jármûveket vásárolnak a hulladékgyûjtés és elhelyezés feladatainak ellátásához. Jelentõs tájékoztató kampány megvalósítására kerül sor a hatékonyabb szelektív hulladékgyûjtés, a környezetvédelmi tudat erõsítése, illetve az Európai Unió finanszírozásában való érdekeltség kifejezése érdekében. A projekt irányításáért felelõs team támogatása érdekében a projekt kiegészül egy jelentõs szakmai segítségnyújtási elemmel. A régió integrált hulladékgazdálkodási rendszere az infrastruktúra alábbi elemeit tartalmazza: — két új hulladéklerakó-hely: Som — 1.1 millió m 3, Cikó — 1,2 millió m3; — egy meglevõ hulladéklerakó bõvítése: Ordacsehi — 0,5 m 3 többlet kapacitás; — három új hulladékválogató üzem, Ordacsehi, Som és Cikó településen. Igénybe veszik a Pécsett mûködõ üzemet. A teljes kapacitás 55 000 tonna/év; — négy regionális hulladékátrakó állomás — Balatonkeresztúr, Tolna, Komló, Mohács; — nyolc komposztáló üzem, 33 000 tonna/év teljes kapacitással, ezek közül három (Som, Cikó, Ordacsehi) csatlakozik regionális hulladéklerakó helyekhez, négy fejlesztésére a hulladéklerakó állomások fejlesztésével egyidejûleg kerül sor (Balatonkeresztúr, Tolna, Komló, Mohács), egyet pedig Tamásiban létesítenek; — 19 hulladékgyûjtõ udvar és 805 hulladékgyûjtõ sziget. Az összes létesítményt a vonatkozó EU irányelvekkel összhangban kell megtervezni és kivitelezni. A projekt várható élettartama 25 év, és teljes üzem 2005-ben indul.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes